Vakcina protiv debljanja
Meta nove vakcine je hormon pod nazivom ghrelin. To je upravo hormon koji stimuliše tijelo da dobija na težini i  usporavanjem metaboli
U nekom zamišljenom, savršenom svijetu ljudi sa viškom kilograma mogu uzeti pilulu da ostanu vitki i nastave da jedu šta god žele. Ali, ovo je stvarnost i godinama zdravstveni stručnjaci šalju istu staru poruku - držite se dalje od hrane koja deblja i redovno vježbajte. Ali, kako je za Glas Amerike izvijestila Melinda Smith nova vakcina mogla bi ponuditi neku nadu onima kojima je potrebno više od dodatnog potsticanja snage volje. Najmanje milijardu ljudi širom svijeta smatra se da imaju visak kilograma ili da su gojazni. Odstranjivanje masnoće postalo je globalni problem. Meta nove vakcine je hormon pod nazivom ghrelin. To je upravo hormon koji stimuliše tijelo da dobija na težini i usporavanjem metabolizma pohrani masnoću. To je problem za one koji su na dijeti jer kada je tijelo uskraćeno ono reaguje stvaranjem veće količine toga hormona. To pokušaj nedebljanja čini težim. Mnogi gojazni ljudi kao što je Della Moreno- znaju za ovaj sindrom isuviše dobro. Nazvan je yo-yo držanje dijete. DELLA MORENO: Ja činim sve što mogu, i izgleda da ništa ne uspijeva. Istraživači pri Institutu Scripps Research u gradu La Jolla, savezna država California, su proizveli vakcinu protiv gojaznosti koja se pokazala efikasnom na miševima. Vakcinisani glodari su jeli istu vrstu hrane kao i drugi miševi ali kod njih se pokazao povećan nivo energije. Dr. Kim Janda je autor tog istraživanja. ”Ono što vakcina čini je- uspori dobijanje na težini. Vakcina takodjer djeluje na metabolizam, posebno na pohranjivanje masnoće.“ Miševi su imali manji izbor vrsta hrane nego što ga ima većina ljudi. Oni su jeli nisko-kaloričnu hranu sa malim procentom masnoće, manje ukusnu od one koja je obično dostupna ljudima. Istraživači još uvijek nisu sigurni da li vakcina protiv ghrelina može spriječiti razvoj gojaznosti kod ljudi koji su radije za visoko kalorični zapadnjački način ishrane. Dakle, do tada, poruka ostaje ista, izjavio je Fabio Comana iz Američkog vijeća za proučavanje značaja vježbanja: FABIO COMANA : Moramo kontrolirati šta jedemo. Moramo biti fizički aktivni. I mi takodjer moramo modificirati svoj način života i ponašanje.